**Domovina**

Tip sata: INT

Dragi učenici, danas ćemo pročitati i obraditi pjesmu *Domovina* autorice Nedjeljke Lupis. Zapišite u svoje bilježnice naslov i ime pjesnikinje. Sve odgovore zapisujte u bilježnicu. Želim vam puno sreće u učenju i rješavanju zadataka.

1. **Napiši** nekoliko asocijacija na pojam *domovina*.
2. **Pročitaj pjesmu *Domovina*** koja se nalazi u prilogu.

***Domovina***

*Domovina je moja*

*kuća, mjesto, more,*

*vedre zvjezdane noći,*

*mirne jutarnje zore.*

*Domovina su grad*

*i selo, cvrkut ptica,*

*veseli žamor ptica,*

*veseli žamor djece,*

*na moru jedrilica.*

*Domovina je mjesec,*

*sunce nakon izlaska,*

*brdo, kamen, moja*

*domovina je Hrvatska.*

Nedjeljka Lupis

1. O čemu govori pjesma?
2. Kako se osjećaš dok čitaš pjesmu? **Obrazloži**.
3. Što je za pjesnikinju domovina? Navedi redom. Možeš li to vidjeti i čuti u svojemu kraju?
4. **Izaberi** najljepše stihove. Zašto ti se baš oni sviđaju?

**Uputa roditeljima:** Poštovani roditelji, molim vas, provjerite je li dijete uspješno riješilo zadatke. Ako uočite ikakvu pogrješku, pomozite djetetu te zajedno ispravite netočnosti.